Ευδοκία (τραγουδίστρια)

Βιογραφία

Γεννήθηκε στις 29 Ιανουαρίου του 1976 στην Αθήνα και μεγάλωσε στον Κόρινθο. Σε ηλικία 7 ετών διακρίνεται στο Ωδείο ως η καλύτερη φωνή, μεγαλωμένη σε μουσική οικογένεια από μικρή άρχισε να ασχολείται με το τραγούδι. Η Μητέρα της (τραγουδίστρια με σπουδαία φωνή μα και σπουδαίος άνθρωπος) είναι η πρώτη που της μαθαίνει την αγάπη και το πώς τα χαρίσματα που σου δίνονται από τον Θεό πρέπει να επιστρέφονται στον κόσμο με αγάπη, απλόχερα και ταπεινά! Ο Πατέρας της (μουσικός – δεξιοτέχνης του μπουζουκιού) είναι ο δάσκαλος της από τα πρώτα χρόνια, με μεγάλη αφιέρωση της μετέδωσε τις γνώσεις του! Τα αδέλφια της, σπουδαίοι μουσικοί με τους οποίους έχει συνεργαστεί. Τα τελευταία χρόνια άμεσος συνεργάτης της στο μπουζούκι είναι ο αδελφός της Αντώνης Πουλάκης. Το λαϊκό τραγούδι είναι η μεγάλη της αγάπη, συνεχώς εργάζεται στο να γίνεται καλύτερη και με ώριμη σκέψη ετοιμάζει τα καινούρια της μουσικά βήματα, έτσι ώστε να ανταποδώσει σε όσους την αγαπούν αυτή την αγάπη μέσα απ τα τραγούδια της, σε ηλικία 12 ετών, συμμετείχε στο διαγωνισμό τραγουδιού της Γιουροβίζιον πραγματοποιήθηκε το 1988, με τον Γιάννη Δημητρά.
Ερμήνευσαν ένα ντουέτο, που είχε σαν θέμα την συνομιλία ανάμεσα σε έναν πατέρα και την κόρη του, στη συνέχεια κι όσο ακόμα ήταν στην παιδική της ηλικία η φωνή της ήταν αρκετά ώριμη και την εμπιστεύτηκαν δίπλα τους ονόματα όπως, Γιώργος Κόρος, Τάσια Βέρρα, Μιχάλης Βιολάρης κ.α Η ερασιτεχνική της ενασχόληση με τη μουσική και το τραγούδι, έγινε επαγγελματική όταν τελείωσε το σχολείο και αφιερώθηκε ολοκληρωτικά στη μεγάλη της αγάπη, την μουσική. Είχε ως πρότυπο μεγάλες τραγουδίστριες τις οποίες και δεν έπαψε να μελετά. 
Μετά από πολλές συνεργασίες σε σχήματα της Αθήνας έρχεται το 1998 η πρώτη της δισκογραφική δουλειά με γενικό τίτλο «Μια ματιά σου». Αυτή ήταν και το εισιτήριο για την καθιέρωση της στο μουσικό στερέωμα ως πρωταγωνίστρια. Συνεργάζεται την ίδια χρονιά με τον Αντώνη Ρέμο με πολύ μεγάλη επιτυχία ως πρωτοεμφανιζόμενη. Όλοι αρχίζουν και μιλούν για μια καινούρια μεγάλη φωνή. 
Το 1999 κυκλοφορεί ο δεύτερος προσωπικός δίσκος, «Τα Καθως Πρέπει» - παλιά λαϊκά τραγούδια που έχουν ερμηνεύσει οι μεγαλύτερες φωνές της Ελλάδας. 
Η Ευδοκία δείχνει ακόμα μια διάσταση του ταλέντου της. Τον χειμώνα 1999-2000, εμφανίζεται στο Can Can δίπλα στον Μάκης Χριστοδουλόπουλος και τον Δημήτρης Κοντολάζος.
Το καλοκαίρι του 2000, κυκλοφορεί το cd single «Ετσι Κάνω Εγώ», με τέσσερις επιτυχίες, ως προπομπός του δίσκου που θα κυκλοφορήσει τον χειμώνα του 2001. Η Ευδοκία εμφανίστηκε με τον Γιάννη Πλούταρχου και τον Ανέστη Μαντά στο Ποσειδώνιο, το καλοκαίρι του 2000 όπου απέσπασε τις καλύτερες κριτικές. Το χειμώνα της ίδιας χρονιάς ολοκληρώνει το δίσκο με τίτλο «Η αγάπη σου αυτή» με τη συμμετοχή πολλών αξιόλογων δημιουργών. Με την εκπληκτική φωνή και την επιβλητική σκηνική παρουσία, για την χειμερινή περίοδο 2000-2001 εμφανίζεται με τον Δημήτρη Κοντολάζου, τον Κώστα Μπίγαλη και την Ελίνα Κωνσταντοπούλου. Στη συνέχεια δοκιμάζει καινούρια μουσικά μονοπάτια, το πάντρεμα της ηλεκτρονικής μουσικής με τα εθνοτικής στοιχεία και κυκλοφορεί την δισκογραφική δουλειά «Ωσαννά». Ακολουθούν συνεργασίες με τους Μάκη Χριστοδουλόπουλου, Σταμάτη Γονίδη, Ζαφείρη Μελά που με τους οποίους κυκλοφορούν και δισκογραφικά ντουέτα. 
Το 2002 γνωρίζεται με την πόλη της Θεσσαλονίκης και ένας μεγάλος αμοιβαίος έρωτας γεννιέται… κυκλοφορει ένα cd-single με τραγούδια που λατρεύτηκαν από τους βορειοελλαδήτες με τίτλο «Θυμάμαι» και κάνει εμφανίσεις για αρκετό χρονικό διάστημα στην πόλη και γενικά στη Βόρειο Ελλάδα με πολύ μεγάλη επιτυχία η οποία θα συνεχιστεί για πολλά χρόνια. 
Το 2003 βγαίνει στην αγορά ακόμα ένα cd με τίτλο «Νύχτα φεγγάρι μου» Ακολουθούν πολλές συνεργασίες όπως με τον Νότη Σφακιανάκη στα Αστέρια Γλυφάδας. Το 2005 συναντιέται με φίλους της δημιουργούς: Σοφία Βόσσου, Δημήτρης Κορδατζής, Βασίλης Παπαδόπουλος, Γιώργος Κλεφτογιώργος, Δημήτρη Κωστόπουλος κ.π.α και κυκλοφορεί το cd «Ευδοκία» Τα τελευταία χρόνια συνεχίζει τις εμφανίσεις σε όλη την Ελλάδα και στο εξωτερικό, δίπλα σε αξιόλογους καλλιτέχνες όπως τον Βασίλη Σαλέα και κάνοντας συμμετοχές σε δίσκους των Βασίλη Σαλέα ο και Σαράντη Σαλέα, Τάσο Μπουγά. Η οικογένεια της την στηρίζει σε κάθε βήμα και όλα αυτά τα χρόνια έμπρακτα είναι δίπλα της. Η καινούρια δισκογραφική της δουλεια.